Nadškofija Ljubljana

Ribniški pasijon
2017-04-08 19:00, 2017-04-01 19:00 (Europe/Ljubljana)
Ustvarjalci 11. Ribniškega pasijona, ki letos nosi naslov Bodite pogumni, vas vabijo na ogled gledališko-glasbene uprizoritve Kristusovega trpljenja s prenovljeno in osveženo zgodbo Jezusovega delovanja, trpljenja in vstajenja, ki jo zapečati prihod Svetega Duha.
Predstave si bo mogoče ogledati v soboto, 1.aprila, v športni dvorani Velike Lašče, v soboto, 8.aprila, v športni dvorani Logatec, v ponedeljek, 17.aprila, v športnem centru Ribnica in v četrtek, 27.aprila, v športni dvorani Polzela. Vse predstave se bodo pričele ob 19.uri. Vstopnine ni. Bodite pogumni in pridite!

Postni nagovori ljubljanskih škofov
2017-04-06 18:30
Sveto mašo, pri kateri bo nagovoril zbrane, bo v ljubljanski stolnici ob 18.30h daroval ljubljanski nadškof msgr. Stanislav Zore OFM.

Postni nagovori ljubljanskih škofov
2017-03-30 18:30, 2017-03-23 18:30
Sveto mašo, pri kateri bo nagovoril zbrane, bo v ljubljanski stolnici ob 18.30h daroval ljubljanski pomožni škof msgr. dr. Anton Jamnik.

Teden družine 2017
2017-03-19 - 2017-03-25
Letos želimo ob prazniku zavetnika družin izpostaviti pomen mož in očetov. Župnike in druge pastoralne delavce vabimo k sodelovanju. Teden družine je letos med nedeljo, 19., in soboto, 25. marca (bogoslužno praznik sv. Jožefa obhajamo že v soboto). Namesto običajnih premišljevanj za vsak dan vas prosimo, da v župnijah (v oznanilih in po drugih poteh) damo preprosto, vendar konkretno pobudo:
1. Ob prazniku sv. Jožefa ali na tretjo postno nedeljo pri maši izpeljemo preprost blagoslov vseh mož (prilagodimo iz knjige Blagoslovi, str. 167, to boste dobili v elektronski obliki).
2. Ohrabrimo može, da letos prav oni dajo pobudo za družinsko molitev, poskrbijo, da doma v tem tednu vsak večer skupaj zmolijo npr. eno desetko ali običajno večerno molitev.
3. Na eno od sobot ali drug dan v tednu pridejo moški na skupno srečanje v župnišče, kjer imamo lahko z njimi zelo preprosto srečanje, najlažje ob ogledu filma (npr. Pogumni, Varno pred ognjem, Čudeži z nebes, …), z manjšo zakusko na koncu in sproščenim pogovorom. Lahko pa povabimo gosta.
4. Letošnji teden je lahko spodbuda in povabilo, da bi taka srečanja ponekod postala redna in bi se kje na novo povezali v skupine, kakršna je npr. »Možje sv. Jožefa«, ki ponekod že lepo delujejo. Tudi če se vam bosta 3. in 4. točka zdeli neizvedljivi, vas prosimo, da se pridružite skupni pobudi vsaj v prvi in drugi. Če imate v tem času praznovanje materinskega dneva, to ni ovira, temveč dopolnitev, 25. 3. imate lahko še blagoslov mater in vseh družin. Izkušnje potrjujejo, da pobuda moža v družini dolgoročno vpliva na otroke. Tudi ženam veliko pomeni, kadar so možje povabljeni k takšni skupni pobudi. Zato ni strahu, da bi se letos čutile zapostavljene.
Medškofijski odbor za družino

Stična diha
2017-03-18 16:30 - 21:30
Stična mladih v malem…
… tokrat v Šmartnem v Tuhinju, v dvorani kulturnega doma!
PROGRAM:
16.30 – druženje in športne aktivnosti (nogomet, odbojka, roverček)
17.30 – delavnice
18.30 – odmor z malico
19.00 – pričevanja
19.45 – predizbor Radia Ognjišče za festival Ritem srca
20.15 – koncert Skupine Odsev
21.30 – zaključni blagoslov

Postno srečanje za mlade v Ljubljani
2017-03-17 19:00
Postno srečanje za mlade, večer usmiljenja, z možnostjo za prejem zakramenta sprave, bo v petek, 17. marca 2017, ob 19. uri v cerkvi Vseh svetih v župniji Ljubljana – Sv. Križ. Pričnemo s sveto mašo, nadaljujemo s spoznavanjem in nato molitvenim večerom (pričevanje, adoracija, spoved). Vabljeni vsi mladi iz župnij na območju mesta Ljubljana, pa tudi vsi, ki želite v postnem času narediti korak srečanja z Bogom in bližnjim.

Postni nagovori ljubljanskih škofov
2017-03-16 18:30, 2017-03-09 18:30
Sveto mašo, pri kateri bo nagovoril zbrane, bo v ljubljanski stolnici ob 18.30h daroval ljubljanski pomožni škof msgr. dr. Franc Šuštar.

Postna duhovna obnova za duhovnike in diakone
2017-03-15
Postna duhovna obnova za duhovnike in diakone v Stični.

Spomladansko srečanje za člane ŽPS za II. in IV. arhidiakonat
2017-03-11
Spomladansko srečanje za člane ŽPS bo v tem terminu za: II. in IV.arhidiakonat (dekanije: Radovljica, Kranj, Šenčur, Tržič, Škofja Loka, Vrhnika, Cerknica, Ribnica, Grosuplje).
Srečanje bo v Zavodu sv. Stanislava od 9.00 do 13.00 (sledi skupno kosilo). Namen srečanja je poiskati oseben odgovor na izziv: Kako v župniji živim občestvo ter ob cenjenju in spodbujanju prepoznavanja lepote zakona in družine zaznavam tudi težave ranjenih družin? Župnike prosimo, da svoje člane spodbudite k udeležbi in se srečanja tudi sami udeležite. Če se srečanja ne morete udeležiti na dan, določen za vašo dekanijo, ste dobrodošli tudi na preostali razpoložljivi termin. Informacije in prijave na: urad.za.laike.lj@rkc.si, 01/234-26-51.
Program srečanja:

9.00 molitev
9.15 nagovor nadškofa
9.30 predavanje dr. Stanislava Slatineka, Realnost družin v župniji
10.30 odmor
11.00 pričevanje ge. Lidije Jerebic: S kakšnimi zgodbami prihajajo ženske v materinski dom?
11.30 delo po skupinah
13.00 kosilo

Vikend za samske odrasle
2017-03-10 - 2017-03-12
Vikend za samske odrasle od 10. 3. do 12. 3., skupine “Novo upanje” na Betaniji. Vikend bo potekal v Škofji Loki – Hiša kruha. Voditelj je br. Jožko Smukavec OFMCap, prijave pa zbirajo na: betanija@rkc.si.

Predstavitev knjige Post - pot v življenje
2017-03-06 17:00
Na Teološki fakulteti v ljubljani, bo v ponedeljek 6. marca ob 17h predstavitev knjige Post – pot v življenje ter nove številke revije Edinost in dialog.

Srečanje alkoholikov
2017-03-04 10:00
Srečanje alkoholikov, Brezje, ob 10. uri

Katehetski simpozij 2017
2017-02-27 - 2017-03-01
Vse duhovnike, katehistinje in katehiste vabimo na 47. katehetski simpozij, ki ga pripravljamo ob poglavju »Krepiti vzgojo otrok« iz apostolske spodbude Radost ljubezni. Simpozij bo potekal od 5. do 10. februarja 2017 v Celju, od 19. do 24. februarja 2017 na Mirenskem gradu, krajši obliki pa bosta od 13. do 15. februarja 2017 v Kančevcih in od 27. februarja do 1. marca 2017 pri Svetem Duhu pri Škofji Loki.
V dogajanje katehetskega simpozija nas bo vpeljalo predavanje dr. Stanka Gerjolja o svetovih današnjih otrok in mladih: kje so, kako navezati osebni stik in komunikacijo z njimi. Nato bo mag. Špela Strniša Tušek spregovorila o etični vzgoji otrok, razvijanju dobrih navad in pomenu vzgojnih ukrepov, g. Jani Jeriček pa o pogledu na telesnost z vidika krščanske antropologije in o spolni vzgoji. Predavanja bomo zaključili z razmislekom o načrtovanju, logiki malih korakov in aktualnosti procesa, kar bomo povezali z nastajajočim katehetskim načrtom in nekaterimi modeli, ki se že izvajajo v slovenskem pastoralnem prostoru.
Prijave in informacije: Slovenski katehetski urad, Poljanska c. 2, 1000 Ljubljana; 01/434-72-88, 031/312-110; sku@rkc.si; http://sku.rkc.si. Na spletni strani najdete tudi podrobnejši dnevni red za vse oblike katehetskega simpozija.
Vir: Slovenski katehetski urad

Stična diha
2017-02-18 16:30 - 21:30
Stična diha se seli … v Mengeš! Naslednja Stična diha bo v soboto, 18. februarja 2017. In že sedaj vas lahko razveselimo z novico, da se nam bo pridružila glasbena skupina Odsev! Torej po delavnicah sledi žur z Odsevom. Njihovo glasbo boste lahko odnesli tudi s seboj domov – na Stični diha se bo prodajal najnovejši CD skupine Odsev!
PROGRAM:
16.30 – zbiranje, druženje
17.00 – uvodni pozdrav in delavnica za vse udeležence
17.30 – izbirne delavnice
18.30 – odmor z malico iz krušne peči
19.00 – pričevanje
19.45 – Predizbor Ritem srca
20.15 – koncert Skupine Odsev
21.30 – zaključni blagoslov

Več na spletni strani SKAM-a.

Svetovni dan bolnikov
2017-02-11 10:00
Lurška Mati Božja – srečanje bolnikov Lurške Matere božje se spominjamo 11. februarja, na ta dan praznujemo tudi svetovni dan bolnikov. V baziliki Marije Pomagaj na Brezjah bo dopoldan potekalo romanje bolnikov in ostarelih.
Na praznik Lurške Matere Božje bo v baziliki Marije Pomagaj sveto mašo ob 10. uri daroval pomožni ljubljanski škof msgr. dr. Franc Šuštar.
Lepo vabljeni!
Vir

Spomladansko srečanje za člane ŽPS za I. in III. arhidiakonat
2017-02-11
Spomladansko srečanje za člane ŽPS bo v tem terminu za: I. in III. arhidiakonat (dekanije: Ljubljana-Center, Ljubljana-Moste, Ljubljana-Šentvid, Ljubljana-Vič/Rakovnik, Kamnik, Domžale, Litija, Zagorje).
Srečanje 11. 2. bo izjemoma potekalo v Osnovni šoli Alojzija Šuštarja (stavbo osnovne šole najdete na istem naslovu in sicer za stavbo, v kateri so gimnazijski prostori, v katerih so doslej potekala naša srečanja). Namen srečanja je poiskati oseben odgovor na izziv: Kako v župniji živim občestvo ter ob cenjenju in spodbujanju prepoznavanja lepote zakona in družine zaznavam tudi težave ranjenih družin? Župnike prosimo, da svoje člane spodbudite k udeležbi in se srečanja tudi sami udeležite. Če se srečanja ne morete udeležiti na dan, določen za vašo dekanijo, ste dobrodošli tudi na preostali razpoložljivi termin. Informacije in prijave na: urad.za.laike.lj@rkc.si, 01/234-26-51.
Program srečanja:

9.00 molitev
9.15 nagovor nadškofa
9.30 predavanje dr. Stanislava Slatineka, Realnost družin v župniji
10.30 odmor
11.00 pričevanje ge. Lidije Jerebic: S kakšnimi zgodbami prihajajo ženske v materinski dom?
11.30 delo po skupinah
13.00 kosilo

Gnidovčev dan
2017-02-05 17:00
Gnidovčev dan, Ljubljana – Tabor, ob 17. uri

Dan posvečenega življenja
2017-02-02

Zaključek molitvene osmine za edinost kristjanov, ljubljanska stolnica
2017-01-25 18:30
Maša ob zaključku molitvene osmine za edinost kristjanov bo v ljubljanski stolnici, ob 18.30h.

Ekumensko srečanje
2017-01-22 11:00
V nedeljo, 22.1., bo v okviru tedna molitve za edinost kristjanov v evangeličanski cerkvi v Ljubljani ekumensko srečanje, ki se ga bo udeležil tudi nadškof msgr. Stanislav Zore OFM.

Prva javna seja v postopku beatifikacije Strleta, ljubljanska stolnica
2017-01-21 16:00
Na Strletov rojstni dan, 21.1.2017, bo prva seja v postopku za beatifikacijo božjega služabnika prof. dr. Antona Strleta. Prva seja je pogoj, da se more začeti z uradnimi zaslišanji prič, ki so poznale prof. Strleta. Ob tej priložnosti se predložijo predpisani dokumenti in opravijo prisege. V ljubljanski stolnici bo zunanja slovesnost tega pomembnega koraka v procesu za beatifikacijo obeležena s sv. mašo v soboto, 21. januarja, ob 16.00, ki jo bo vodil nadškof in metropolit msgr. Stanislav Zore.

Začetek molitvene osmine za edinost kristjanov
2017-01-18 18:30
Mašo ob začetku molitvene osmine za edinost kristjanov bo v ljubljanski stolnici, ob 18.30h, daroval generalni vikar škof dr. Franc Šuštar.

Molitvena osmina za edinost kristjanov
2017-01-18 - 2017-01-25
Sprava – Kristusova ljubezen nas priganja (2 Kor 5,14)
Letošnja molitvena osmina za edinost (18.1. – 25.1.2017) ima poseben značaj, saj mineva petsto let od začetka reformacije v Nemčiji (1517). Ta dogodek je močno zaznamoval vso evropsko, svetovno in tudi slovensko zgodovino in kulturo. V prejšnjih časih se katoličani takšnih obletnic nismo bili vajeni spominjati, saj so se obhajale v duhu ostrih kritik in očitkov na obeh straneh. Letos se prvič obhaja v ekumenskem in molitvenem duhu. Tako je želel papež Benedikt XVI., ki je leta 2011 sprejel povabilo luteranov, da se spominjanju pridružijo tudi katoličani. Tako želi tudi papež Frančišek, ki se je ob dnevu reformacije 2016 udeležil začetka spominskih slovesnosti v Lundu (Švedska). Ob njih prihaja do izraza tudi bolečina in skupno priznanje krivde za globoke delitve, ki so sledile reformaciji. Takšno »očiščenje spomina« bo omogočilo, da napravimo nove korake na poti sprave.
Besedila za osmino so pripravile krščanske Cerkve in skupnosti v Nemčiji. Izbrale so vodilno misel Sprava – Kristusova ljubezen nas priganja. Z njo se osredotočajo na jedro krščanskega verovanja, na Jezusa Kristusa in na delo sprave, ki ga je izvršil. Kristusova ljubezen nas priganja najprej k temu, da molimo in da nam molitev da poleta za delo v prid edinosti. – Za boljše razumevanje skupnega obeleževanja reformacije lahko služi dokument Od konflikta do skupnosti (Cerkveni dokumenti št. 150).
dr. Bogdan Dolenc, tajnik Slovenskega ekumenskega sveta

Vir

Maša in odprtje razstave likovne kolonije Umetniki za karitas
2017-01-15 16:00
V nedeljo, 15. januarja 2017 bo ob 17.00 v Galeriji Družine v Ljubljani, Krekov trg 1 odprtje razstave likovnih del, ki so nastala v 22. mednarodni likovni koloniji Umetniki za karitas. Geslo 22. kolonije in razstav 2016/2017 je »Pogum vse ljudstvo v deželi, govori Gospod« (Ag 2,4). Izkupiček posvojenih likovnih del bo namenjen pomoči ljudem v stiski. Za to geslo smo se pri Karitas odločili predvsem zato, ker pri svojem karitativnem delu srečujemo vse več ljudi, ki izgubljajo upanje in pogum. Materialna pomoč je prvi korak, vendar poslušanje, podpora in opogumljanje je včasih bolj pomembno kot vsakdanji kruh. Prav zato bo tudi uro prej, ob 16.00 v Ljubljanski stolnici Sv. Nikolaja sveta maša, ki jo bo za pogum in podporo vsem bratom in sestram v stiski, ob somaševanju duhovnikov, daroval gospod nadškof Zore. Pri sveti maši se bomo v molitvi spomnili tudi gospodarja Hieronima iz Sinjega vrha, ki je mesec dni po koloniji Umetniki za karitas odšel v večnost.
Umetnike za karitas in likovna dela bosta predstavili Jožica Ličen, sodelavka karitas in Anamarija Stibilj Šajn, likovna kritičarka.
Likovnim umetnikom se bo pridružila glasbena umetnica, mezzosopranistka Manca Izmajlova, razstavo bo odprl Ljubljanski nadškof msgr. Stanislav Zore.
Razstava Umetniki za karitas ima v januarju v galeriji Družina že tradicijo in je rezultat dobrega sodelovanja Tednika Družina in Škofijske karitas Koper.
Razstavljena likovna dela so bila že na ogled najprej na Sinjem vrhu, nato v Pretorski palači v Kopru, na dvorcu Zemono pri Vipavi, na koncertu Klic dobrote v Celju in v galeriji Ars v Gorici. Iz Ljubljane se bodo v drugi polovici februarja selila v Lokarjevo galerijo v Ajdovščino.
Od 15. do 19. avgusta je na Sinjem vrhu nad Ajdovščino potekala 22. mednarodna likovna kolonija Umetniki za karitas, ki so se je udeležili izbrani likovni ustvarjalci: Zdravko Dolinšek, Andrej Kosič, Jurij Kravcov, Petar Lazarevič, Miloš Marc, Jasna Merku, Alina Asberga Nabergoj, Patricija Simonič in Suzana Švent. Pridružili so se jim še strokovni sodelavci in pomočniki Jože Bartolj, Lucijan Bratuš, Milena Gregorčič, Silva Karim, Azad Karim, Mira Ličen Krmpotić, Bogdan Soban, Tone Seifert in Janez Štros. Ob dnevu odprtih vrat pa še 18 udeležencev preteklih kolonij ter 58 drugih likovnih ustvarjalcev. Bilanca tokratnega srečanja je 95 avtorjev s 156 likovnimi deli.

Projekt Umetniki za karitas traja skozi vse leto in je sestavljen iz treh delov:
Mednarodna likovna kolonija, kjer se na povabilo Škofijske karitas Koper tretji teden v avgustu na Sinjem vrhu nad Ajdovščino zbere 10 akademsko izobraženih ali drugače uveljavljenih likovnih ustvarjalcev iz Slovenije in tujine. Ob dnevu odprtih vrat se jim pridružijo še udeleženci preteklih kolonij in likovni ustvarjalci, ki želijo za namen kolonije podariti svoje likovno delo. V 22 katalogih je zapisanih 1.575 imen avtorjev, ki so ustvarili 2.449 likovnih del.
Potujoče razstave prinašajo med ljudi likovne zapise umetnikov današnjega časa, prinašajo sporočilo lepote, zaradi karitativne note pa tudi sporočilo dobrote. V vseh teh letih je bilo 249 prodajnih razstav po Sloveniji, vsako leto obiščemo sosednjo Gorico in Trst, bili smo tudi v Sarajevu, na Dunaju, v Rimu in dvakrat v Bruslju.
Posvojitev likovnih del in donacija posvojitelja je tretja faza dogajanja, vsako leto je izkupiček namenjen blažitvi neke stiske (matere, otroci, družine, brezposelni, brezdomci, zasvojeni…), pomemben je moto kolonije, ki prenaša med ljudi sporočilo določene problematike in vabi k sočutju.
Katalog je na spletni strani http://portal.rkc.si/uploads/0224/files/2016-10/vsebina-511/katalogumetnikizakaritas2016_0ec8.pdf.
Pripravila: Jožica Ličen, voditeljica projekta Umetniki za karitas, gsm 041 429 713, e-pošta: jozica.licen.@rkc.si

Srečanje kolednikov ljubljanske nadškofije
2017-01-14 09:30
Srečanje za kolednike ljubljanske nadškofije bo 14.1.2017, ob 9.30h v Zavodu sv. Stanislava. Vabljeni!

Srečanje SŠK v Celju
2017-01-09

Podelitev služb bogoslovcem ljubljanske nadškofije
2017-01-08 09:00
Na nedeljo Jezusovega krsta bodo v ljubljanski stolnici, ob 9h, bogoslovcem ljubljanske nadškofije podeljene službe lektorjev in akolitov.
